**Dolazak na Veternicu iz smjera Zagreb - Sesvete - Laz - Marija Bistrica …**

1. Iz Zagreba se izlazi Avenijom Dubrava sve do Sesveta.
2. U centru Sesveta skrenuti lijevo u Bistričku ulicu (Raskršće prije sesvetske crkve. To je cesta koja vodi za groblje Markovo polje, odnosno cesta prema Kašini).
3. Voziti samo glavnom cestom do Kašine i opet dalje samo glavnom cestom.
4. Nakon Kašine slijedi uspinjanje šumom i serpentinama do mjesta Laz Bistrički.
5. Na vrhu prijevoja, nakon serpentina, ne slučajno skretati lijevo prema Stubici, nego se i dalje se držati samo glavne ceste sve do Marije Bistrice.
6. Kad se ugleda crkva u Mariji Bistrici, nije potrebno ulaziti ravno u sam centar mjesta, nego nastaviti glavnom cestom lijevo, slijediti znak - Donja Stubica, tj. nastaviti obilaznicom, kojom se zaobilazi samo mjesto Marija Bistrica.
7. Nakon nekoliko stotina metara je benzinska postaja Petrol i nakon nje skrenuti desno.
Slijediti znak - Zlatar Bistrica - Zlatar
8. Dalje slijediti samo glavnu cestu. (Nakon malog mosta, skrenuti lijevo prema Zlatar Bistrici).
9. U Zlatar Bistrici preko pruge samo ravno do semafora i dalje samo ravno glavnom cestom do Zlatara.
10. U centru Zlatara dolazi se na prvi kružni tok i nastavi se samo ravno prema crkvi.
11. Nakon crkve je drugi kružni tok u kojem se skreće na drugi izlaz u desno, prema mjestu Mače.
12. U centru Mača u kružnom toku samo nastaviti ravno.
13. Nakon Mača na prvom raskršću skrenuti lijevo preteći znak - Sutinske Toplice, Mihovljan, Kuzminec
14. Voziti skroz do mjesta Mihovljan, prolazi se kroz centar dalje glavnom cestom i kad se prođe cijelo naselje s desne strane nalazi se smeđi putokaz za označavanje spomenika kulturne baštine, na kojem piše skretanje desno za DUHOVNI CENTAR VARAŽDINSKE BISKUPIJE.
15. Dalje uz brijeg samo cestom koja vodi do Duhovnog centra.